Magnifico domino suo Ludovico, Dei providentia Francorum regi, G., commendator, et fratres Pontis Deaurati, salutem et orationes. Noverit excellentia vestra quod monasterii Sancti Petri Regule usque ad tempora domini Richardi, regis Anglie, semper habuit et possedit tanquam suum proprium plenum dominium et totam justitiam ville Regule, sed idem rex Richardus primo subtraxit eis justitiam sanguinis et latrocinii et postmodum multe eis injurie illate sunt dicto monasterio in juribus suis, sicut tota vicinia nostra non ignorat.